

**ประกาศองค์การบริหารส่วนตำบลปันแต**

**เรื่อง รับสมัครบุคคลที่ประสงค์เข้ารับการอบรมโครงการอาสาสมัครบริบาลท้องถิ่น**

**เพื่อดูแลผู้สูงอายุที่มีภาวะพึ่งพิง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามหนังสือ กรมส่งเสริมการปกครองท้องถิ่น ด่วนที่สุด ที่ มท 0819.2/ ว 2258 ลงวันที่ 30 กรกฎาคม 2563 และหนังสือ ด่วนที่สุด ที่ มท 0819.2/ว 4253 ลงวันที่ 21 กรกฎาคม 2563 เรื่อง โครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง ประกอบกับ ระเบียบกระทรวงมหาดไทย ว่าด้วยอาสาสมัครนักบริบาลท้องถิ่นขององค์กรปกครองส่วนท้องถิ่น และการเบิกค่าใช้จ่าย พ.ศ. 2562 ซึ่งได้ประกาศในราชกิจจานุเบกษาและมีผลบังคับใช้ตั้งแต่วันที่ 8 มิถุนายน 2562 และตามประกาศคณะกรรมการหลักประกันสุขภาพแห่งชาติ (ฉบับที่ 2) พ.ศ. 2562 เพื่อเป็นการบริการแก่ผู้สูงอายุที่มีภาวะพึ่งพิงและบุคคลที่มีภาวะพึ่งพิง ได้รับสิทธิการบริการด้านอนามัยพื้นฐาน การฟื้นฟูสมรรถภาพ และกายภาพบำบัด ตามประเภทและกิจกรรมการบริการที่กระทรวงสาธารณสุขกำหนด ตลอดจนแนะนำการดูแล และการช่วยเหลือผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิงที่ไม่ได้รับการรักษาพยาบาล โดยให้องค์กรปกครองส่วนท้องถิ่น (อปท.) เป็นผู้จัดหาบุคคลในพื้นที่เข้ามาช่วยสนับสนุนการปฏิบัติหน้าที่ในการดูแล และการช่วยเหลือผู้สูงอายุที่มีภาวะพึ่งพิงและบุคคลที่มีภาวะพึ่งพิง

องค์การบริหารส่วนตำบลปันแต อำเภอควนขนุน จังหวัดพัทลุง จึงมีความประสงค์จะรับสมัครบุคคลทั่วไป เข้ารับการอบรมโครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพึง เพื่อเป็น “อาสาสมัครบริบาลท้องถิ่น” จำนวน 2 อัตรา โดยมีรายละเอียดการรับสมัครดังนี้

1. **คุณสมบัติและลักษณะต้องห้ามของผู้สมัครรับการอบรมอาสาสมัครบริบาลท้องถิ่น**
   1. มีอายุไม่ต่ำกว่า 18 ปีบริบูรณ์ นับถึงวันสมัคร
   2. มีภูมิลำเนาอยู่ในเขตพื้นที่องค์การบริหารส่วนตำบลปันแต
   3. ไม่เป็นข้าราชการหรือพนักงานส่วนท้องถิ่น ซึ่งมีตำแหน่งหรือเงินเดือนประจำ ผู้ปฏิบัติงาน ในหน่วยงานของรัฐ หรือรัฐวิสาหกิจ ผู้บริหารส่วนท้องถิ่น สมาชิกสภาท้องถิ่น ลูกจ้างส่วนราชการ หน่วยงานของรัฐ หรือรัฐวิสาหกิจ หรือบุคคลซึ่งปฏิบัติหน้าที่ตามกฎหมายโดยได้รับค่าตอบแทนประจำ
   4. มีสุขภาพแข็งแรงไม่เป็นผู้วิกลจริตหรือจิตฟั่นเฟือน ไม่สมประกอบและไม่เป็นผู้ติดสารเสพติดโดยมีผลการตรวจร่างกายไม่เกินสามเดือน
2. **ขอบเขตและเงื่อนไขการทำหน้าที่ของอาสาสมัครบริบาลเบื้องต้น**

เมื่อผู้สมัครเข้ารับการอบรมอาสาสมัครบริบาลท้องถิ่นได้รับการคัดเลือกจะต้องทำบันทึกข้อตกลง กับองค์การบริหารส่วนตำบลปันแต โดยมีเงื่อนไขว่า จะปฏิบัติหน้าที่เป็นอาสาสมัครท้องถิ่นเพื่อดูแลผู้สูงอายุ ที่มีภาวะพึ่งพิง เป็นระยะเวลา 1 ปี เว้นแต่มีเหตุผลความจำเป็น หากไม่ปฏิบัติตามข้อตกลงยินดีชดใช้ค่าใช้จ่ายที่ทางราชการได้จ่ายไปให้แก่องค์การบริหารส่วนตำบลปันแต เพื่อส่งคืนส่วนราชการที่จัดฝึกอบรม

/อาสาสมัคร...

อาสาสมัครบริบาลท้องถิ่น มีหน้าที่ช่วยองค์กรปกครองส่วนท้องถิ่นในการดูแลผู้สูงอายุที่มีภาวะพึ่งพิง ภายใต้การกำกับดูแลของบุคลากรวิชาชีพด้านสุขภาพในพื้นที่ ซึ่งได้รับมอบหมายจากองค์กรปกครอง ส่วนท้องถิ่น ดังนี้

* 1. ช่วยดูแลสุขภาพสำหรับผู้สูงอายุที่มีภาวะพึ่งพิง
  2. ช่วยเหลือดูแลการปฏิบัติกิจวัตรประจำวันหรับผู้สูงอายุที่มีภาวะพึ่งพิง เช่น การอาบน้ำ การทำความสะอาดร่างกาย การแต่งตัว การรับประทานอาหาร การเคลื่อนย้าย การใช้อุปกรณ์ช่วยเหลือ การขับถ่าย การไปพบแพทย์ การรับประทานยา เป็นต้น
  3. การให้บริการด้านสาธารณสุขขั้นพื้นฐาน (Basic health care service) เป็นการดูแลสุขภาพภายใต้การกำกับของบุคลากรวิชาชีพด้านสุขภาพในพื้นที่ ได้แก่ การพยาบาลพื้นฐาน การฟื้นฟูสมรรถภาพเบื้องต้น การประเมินสุขภาพเบื้องต้น เช่น การประเมินความสามารถในการทำกิจวัตรประจำวันพื้นฐาน และการประเมินกิจวัตรประจำวันที่ไม่ซับซ้อนมากเกินไป การประเมินภาวะซึมเศร้าในผู้สูงอายุ การทำแผลเบื้องต้น การประเมินสัญญาณชีพ การดูแลเรื่องยาเบื้องต้น กิจกรรมกระตุ้นสมองในกลุ่มที่มีภาวะสมองบกพร่องระยะแรก การดูแลผู้สูงอายุที่มีภาวะสมองเสื่อมหรือมีอาการทองสมอง เป็นต้น
  4. การให้คำปรึกษาด้านสุขภาพเบื้องต้นกับครอบครัวและประสานความช่วยเหลือกับหน่วยงานต่างๆ
  5. ประเมินปัญหาในการดูแลผู้สูงอายุที่มีภาวะพึ่งพิงเบื้องต้นและประสานงานในการส่งต่อ ได้อย่างถูกต้อง
  6. การให้การดูแลตามแผนการดูแลรายบุคคล (Care Plan)
  7. ช่วยเหลือดูและผู้สูงอายุที่มีภาวะพึ่งพิงด้านสุขภาพพื้นฐาน การพื้นฟูสมรรถภาพ และกายภาพบำบัดอื่นๆ ตามประเภทและกิจกรรมบริการที่กระทรวงสาธารณสุขกำหนด

1. **ระยะเวลาในการรับสมัคร และสถานที่รับสมัคร**

๓.๑ รับสมัครระหว่างวันที่ 13 – 14 สิงหาคม พ.ศ. 2563

ระหว่างเวลา ๐๘.๓๐ – ๑๖.๓๐ น.

๓.๒ สถานที่รับสมัคร สำนักงานปลัด องค์การบริหารส่วนตำบลปันแต

1. **เอกสารหลักฐานการรับสมัคร**

4.1 รูปถ่าย 1 นิ้ว จำนวน 2 รูป

4.2 บัตรประจำตัวประชาชน พร้อมสำเนาและรับรองสำเนาถูกต้อง จำนวน 1 ฉบับ

4.3 ทะเบียนบ้านฉบับจริง พร้อมสำเนาและรับรองสำเนาถูกต้อง จำนวน 1 ฉบับ

4.4 ใบรับรองแพทย์ จำนวน 1 ฉบับ

4.4 เอกสาร หลักฐานอื่นเพื่อประกอบในการพิจารณาสัมภาษณ์

1. **อัตราค่าตอบแทนและการจ่ายค่าตอบแทนของอาสาสมัครบริบาล**

อาสาสมัครบริบาลท้องถิ่นที่มีสิทธิได้รับเงินค่าตอบแทนเพื่อเป็นค่าป่วยการชดเชยการงานหรือเวลา ที่เสียไป จะต้องมีเวลาในการปฏิบัติหน้าที่ดังนี้

5.1 อาสาสมัครบริบาลท้องถิ่นที่ปฏิบัติหน้าที่ตามแผนการดูแลรายบุคคล (Care Plan) ไม่น้อยกว่าวันละ 8 ชั่วโมง และไม่น้อยกว่าเดือนละ 20 วัน จะได้รับเงินค่าตอบแทนตามอัตรา ดังนี้

/อาสาสมัคร…

1) อาสาสมัครบริบาลท้องถิ่นที่ผ่านการอบรมหลักสูตรการดูแลผู้สูงอายุขั้นกลาง จำนวน 70 ชั่วโมง จะได้รับเงินค่าตอบแทนเดือนละ 5,000 บาท

2) อาสาสมัครบริบาลท้องถิ่นที่ผ่านการอบรมหลักสูตรการดูแลผู้สูงอายุขั้นกลาง จำนวน 70ชั่วโมง และผ่านการอบรมหลักสูตรฝึกอบรมเพิ่มเติมนักบริบาลท้องถิ่น จำนวน 50 ชั่วโมง ของคณะกรรมการผู้สูงอายุแห่งชาติ จากหน่วยงานภาครัฐ ภาคเอกชน หรือจากองค์กรปกครองส่วนท้องถิ่นที่จัดให้มีการอบรม โดยได้รับอนุมัติให้ใช้หลักสูตรจากกรมอนามัย กระทรวงสาธารณสุข จะได้รับเงินค่าตอบแทนเดือนละ 6,000 บาท

5.2 สำหรับอาสาสมัครบริบาลท้องถิ่นคนใดได้ปฏิบัติหน้าที่ ตามแผนการดูแลรายบุคคล น้อยกว่า 20 วัน ให้มีสิทธิได้รับเงินค่าตอบแทนตามสัดส่วนจำนวนวันที่ปฏิบัติงานในเดือนนั้น

5.3 อาสาสมัครบริบาลท้องถิ่นคนใดได้ปฏิบัติหน้าที่ตามแผนการดูแลรายบุคคล ไม่ครบ 8 ชั่วโมง แต่ไม่น้อยกว่า 4 ชั่วโมง ให้นับเป็นครึ่งวัน

1. **การพ้นจากการเป็นอาสาสมัครบริบาลท้องถิ่น**
   1. ยื่นหนังสือแจ้งความประสงค์ลาออกต่อองค์กรปกครองส่วนท้องถิ่น ล่วงหน้าไม่น้อยกว่า 30 วัน
   2. เมื่อบุคลากรวิชาชีพด้านสุขภาพในพื้นที่ซึ่งได้รับมอบหมายจากองค์กรปกครองส่วนท้องถิ่นร่วมกับผู้รับบริการในพื้นที่ ประเมินผลการปฏิบัติหน้าที่ของอาสาสมัครบริบาลท้องถิ่นในการดูแลผู้สูงอายุที่มีภาวะพึ่งพิงแล้วเห็นว่ามีสมรรถนะหรือผลการปฏิบัติงานไม่เหมาะสมต่อการปฏิบัติหน้าที่ เช่น หยุดปฏิบัติหน้าที่เป็นประจำ ปฏิบัติหน้าที่ไม่มีประสิทธิภาพ เป็นต้น ให้เสนอความเห็นให้องค์กรปกครองส่วนท้องถิ่นพิจารณาให้อาสาสมัครบริบาลท้องถิ่นพ้นจากการปฏิบัติหน้าที่
2. **การประกาศรายชื่อผู้มีสิทธิเข้ารับการคัดเลือก**

องค์การบริหารส่วนตำบลปันแต อำเภอควนขนุน จังหวัดพัทลุง จะประกาศรายชื่อผู้มีสิทธิเข้ารับ การคัดเลือก ในวันที่ 17 สิงหาคม 2563 เวลา 09.00 น. ณ ที่ทำการองค์การบริหารส่วนตำบลปันแต

1. **หลักเกณฑ์การคัดเลือก**

**ผู้สมัครต้องได้รับการประเมินสมรรถนะด้วยวิธีการประเมินสมรรถนะดังต่อไปนี้**

|  |  |  |
| --- | --- | --- |
| **สมรรถนะ** | **คะแนน** | **สัมภาษณ์** |
| การประเมินบุคคลเพื่อพิจารณาความเหมาะสมกับตำแหน่งหน้าที่จากประวัติส่วนตัว ประวัติการศึกษา ประวัติการทำงาน จากการสังเกต บุคลิกภาพและพฤติกรรมที่ปรากฏของผู้เข้าสอบโดยการสัมภาษณ์ ทั้งนี้อาจใช้วิธีการอื่นใดเพิ่มเติม หรือพิจารณาจากความเหมาะสมในด้านต่างๆ เช่น ความรู้ที่เป็นประโยชน์ต่อการปฏิบัติงาน ท่วงทีวาจา อุปนิสัย อารมณ์ ทัศนคติ คุณธรรม จริยธรรม การปรับตัวเข้ากับผู้ร่วมงาน รวมทั้งสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภาพอย่างอื่นเป็นต้น และรวมถึงสมรรถนะหลัก สมรรถนะที่จำเป็นของตำแหน่ง | 100 |  |
| **รวม** | **100** |  |

/8. กำหนดการ...

**8. กำหนดการคัดเลือก**

องค์การบริหารส่วนตำบลปันแต อำเภอควนขนุน จังหวัดพัทลุง จะดำเนินการสอบคัดเลือกผู้สมัคร ในวันที่ 17 สิงหาคม 2563 เวลา 14.00 น. ณ ห้องประชุมสภาองค์การบริหารส่วนตำบลปันแต

**9. การประกาศผลการคัดเลือก**

ประกาศผลการคัดเลือกในวันที่ 18 สิงหาคม 2563 เวลา 09.00 น. โดยเรียงลำดับผู้ที่ได้คะแนนสูงสุดลงมาตามลำดับ ณ ที่ทำการองค์การบริหารส่วนตำบลปันแต

องค์การบริหารส่วนตำบลปันแต จะดำเนินการคัดเลือกเพื่อเป็นอาสาสมัครบริบาล ตามหลักการบริหารกิจการบ้านเมืองที่ดี ทั้งนี้หากผู้ใดแอบอ้างว่าสามารถช่วยเหลือท่านได้รับการคัดเลือก หรือมีพฤติกรรมในทำนองเดียวกันโปรดอย่าได้หลงเชื่อ และแจ้งให้องค์การบริหารส่วนตำบลปันแต ทราบด้วย

จึงประกาศมาเพื่อทราบโดยทั่วกัน

ประกาศ ณ วันที่ 7 สิงหาคม พ.ศ. 2563

(นายสาโรจน์ บุญเรืองขาว)

นายกองค์การบริหารส่วนตำปันแต